[image: sigla_pmt_cmyk][image: Logo-RO-FULL-RGB]ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
CT2019 -1652 / 23.05.2019


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6

	Terenul aferent clădirii situate în piața Victoriei (fost  bv. 30 Decembrie) nr. 6,  înscris în CF 400583 (CF vechi 197 Timișoara ), cu suprafața de 832 mp, a fost inclus în inventarul domeniului public al Municipiului Timișoara aprobat prin HCL313/2005, atestat prin HG849/2009. 
	Spațiul comercial 1/a situat în p-ta Victoriei nr. 6,  înscris în CF col. Nr. 197 Timisoara si CF ind. 138526 Timisoara,  cu nr. cad. 400583-C1-U11 (nr. top. 1186/XX/A/1) și  Spațiul comercial 1/b din p-ta Victoriei nr. 6, inscris in CF col. Nr. 197 Timisoara si CF ind. 140508 Timisoara, cu nr. cad. 400583-C1-U8 (nr. top.1186/XX/A/2) au fost vândute potrivit dispozitiilor Legii nr. 550/2002 prin Contractele de vânzare cumpărare nr. 111/2003 și nr. 112/2003, anexe la HCL 49/2003, iar prin Actul adițional nr. 1/2005 la Contractul nr.111/2003, respectiv Actul adițional nr.1/2005 la Contract nr.112/2003, s-au vândut cotele de teren aferente spațiilor cu altă destinație decât aceea de locuință, menționate mai sus.
 	Conform  adresei nr. CT2019-767/07.03.2019 Biroul Evidența Patrimoniului confirmă achitarea integrală a prețului aferent spațiilor comerciale și cotelor părți aferente din terenul înscris în CF 400583 Timișoara.
	În vederea înscrierii în cartea funciară a dreptului de proprietate al SC FRAM SRL asupra cotelor de teren aferente spațiilor comerciale 1/a și 1/b, conform contractelor de vânzare-cumpărare menționate, este necesară trecerea din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6, având în vedere faptul că terenul respectiv nu este de uz sau de interes public .
	Urmare a celor prezentate mai sus, considerăm necesară și oportună aprobarea trecerii din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6, înaintarea către Guvernul României  a solicitării privind modificarea Anexei nr.2 la HG849/2009 prin radierea poziției nr. 3937, precum și abrogarea HCLMT nr.44/25.02.2014 privind înaintarea către Guvernul României a propunerii privind modificarea pozitiei nr. 3937 din Anexa 2 la HG nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş.

RAPORT DE SPECIALITATE
privind trecerea din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6

              Având în vedere Expunerea de motive privind oportunitatea proiectului de hotărâre nr. CT2019-1652/23.05.2019 a Primarului Municipiului Timișoara și Proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6, facem următoarele precizări:
	Terenul aferent clădirii situate în piața Victoriei (fost  bv. 30 Decembrie) nr. 6,  înscris în CF 400583 (CF vechi 197 Timișoara ), cu suprafața de 832 mp, a fost inclus în inventarul domeniului public al Municipiului Timișoara aprobat prin HCL313/26.07.2005, atestat prin HG849/2009. 
	Spațiile comerciale  1/a  și 1/b din cadrul imobilului situat în p-ta Victoriei nr. 6,  înscrise în CF col. Nr. 197 Timisoara si CF ind. 138526 Timisoara,  cu nr. cad. 400583-C1-U11 (nr. top. 1186/XX/A/1), respectiv  CF ind. 140508 Timisoara, cu nr. cad. 400583-C1-U8 (nr. top.1186/XX/A/2), au fost vândute potrivit dispozițiilor Legii nr. 550/2002 prin Contractele de vânzare cumpărare nr. 111/2003 și nr. 112/2003, anexe la HCL 49/2003.
	In conformitate cu alin. 1 și alin. 2 din art. 13 al Legii nr. 550/2002 :
“ (1) Terenul aferent spatiului comercial sau de prestari de servicii se vinde o data cu acesta, daca este clarificata situatia sa juridica si daca sunt indeplinite conditiile legale...
(2) Terenul a carui situatie juridica se clarifica dupa data vanzarii spatiului comercial sau de prestari de servicii, cu exceptia celor care sunt proprietate publica a statului sau a unitatii administrativ-teritoriale, va fi vândut cumpărătorului spațiului, la cererea acestuia, prin negociere directă ... “
Prin Actul Adiţional Nr.1/18.01.2005 la Contractul de vînzare - cumpărare nr.111/25.08.2003 s-a modificat capitolul OBIECTUL CONTRACTULUI şi capitolul PREŢUL astfel: “ ART.1 Obiectul prezentului contract îl constituie transmiterea dreptului de proprietate asupra spaţiului comercial situat în Timișoara, p-ța Victoriei nr.6, SAD – 1/b şi a terenului aferent in suprafaţă de 74/832 mp, ART.4- Preţul total al vînzării este de 3.000.000.000 lei +19% TVA din care valoarea terenului este de 732.600.000 lei + 19% TVA”.
Prin Actul Adiţional Nr.1/18.01.2005 la Contractul de vînzare - cumpărare nr.112/25.08.2003 s-a modificat capitolul OBIECTUL CONTRACTULUI şi capitolul PREŢUL astfel: “ART.1 Obiectul prezentului contract îl constituie transmiterea dreptului de proprietate asupra spaţiului comercial situat în Timișoara, p-ța Victoriei nr.6, SAD – 1/a şi a terenului aferent in suprafaţă de 67/832 mp, ART.4- Preţul total al vînzării este de 6.000.000.000 lei + 19% TVA din care valoarea terenului este de 663.300.000 lei + 19% TVA”.
Ulterior vânzării cotelor de teren aferente spațiilor cu altă destinație decât aceea de locuință, operațiune care nu a fost înscrisă în cartea funciară, prin HCLMT nr. 313/26.07.2005 s-a completat Anexa 1 la Hotărârea Consiliului Local nr. 245/1999 privind inventarul bunurilor care aparţin domeniului public al Municipiului Timişoara, cu Anexa 1 care face parte integrantă din hotărâre, unde la pozitia 4053 figurează imobilul situat în bv. 30 Decembrie ( actual p-ta Victoriei ) nr. 6, cu nr.top 1186 si suprafața de 832 mp.
	Conform  adresei nr. CT2019-767/07.03.2019, Biroul Evidența Patrimoniului confirmă achitarea integrală a prețului aferent spațiilor comerciale și cotelor părți aferente din terenul înscris în CF 400583 Timișoara.
	În vederea înscrierii în cartea funciară a dreptului de proprietate al S.C. FRAM S.R.L. asupra cotelor de teren aferente spațiilor comerciale 1/a și 1/b, conform contractelor de vânzare-cumpărare menționate, este necesară trecerea din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6.
 	Prin HCLMT nr.44/2014 s-a aprobat înaintarea către Guvernul României a propunerii de modificare a poziției nr. 3937 din Anexa 2 la Hotărârea Guvernului nr. 849/2009, dar până în prezent nu a fost emisă nicio hotărâre a Guvernului României privind modificarea propusă.
	 Luând în considerare faptul că terenul respectiv nu este de uz sau de interes public, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului din piața Victoriei nr.6, cu nr. cad.400583 (top.1186), înscris în CF 400583 Timișoara (CF vechi 197) cu suprafața de 832 mp, înaintarea către Guvernul României  a solicitării privind modificarea Anexei nr.2 la HG849/2009 prin radierea poziției nr. 3937, precum și abrogarea HCLMT nr.44/25.02.2014 privind înaintarea către Guvernul României a propunerii privind modificarea pozitiei nr. 3937 din Anexa 2 la HG nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

